आज की दौड़ती-भागती दुनिया में कहां सुकून है! जिधर देखिए, उधर लोग भाग रहे हैं। कोई कहीं रुकता नहीं। रुकने की जगह पर भी भागता रहता है। भागना एक मुहावरा बन चुका है। लेकिन किसी को पता नहीं कि क्यों भाग रहे हैं! पदार्थमय संसार में हर किसी को पदार्थ से इतना मोह है कि उसे पदार्थ के अलावा कुछ और न तो दिखता है, न देखना चाहता है। चारों तरफ एक हड़बड़ी का संसार बन जाता है। कहीं कुछ भी धैर्य के साथ नहीं है। बस भागम-भाग मची है।